钦定古今图书集成/明伦汇编/氏族典/第321卷 > 《廖用贤尚友录》 > 曾同亨
## 钦定古今图书集成/明伦汇编/氏族典/第321卷 > 《廖用贤尚友录》 > 曾同亨

按《明外史曾同亨传》：“同亨，字于野，吉水人。父存仁，云
南布政。同亨举嘉靖三十八年进士，授刑部主事，改
礼部，迁吏部文选主事。隆庆初，为文选郎中，进太常
少卿。万历初，历顺天府尹，以右副都御史巡抚贵州。
御史刘台得罪张居正，同亨，台姊夫也。给事中陈三
谟欲并逐之，奏同亨羸不任职，遂移疾归。居正卒，起”
南京太常卿，召为大理卿。迁工部侍郎，进尚书，力乞
去。起南京吏部尚书，辞不拜。久之，再起故官。税使所
在虐民，同亨极谏。三十三年大计京官，持正不挠。是
年引疾。诏加太子太保致仕。卒，谥恭端。